钦定古今图书集成/明伦汇编/官常典/第121卷 > 孔传
## 钦定古今图书集成/明伦汇编/官常典/第121卷 > 孔传

按《兖州府志》：传，“字世文，道辅孙也。精于《易》学，操行介
洁。建炎初，与孔端友南渡，寓居衢州，率族人拜疏阙
下，叙家门故事。尝知邠州，锄强扶弱，吏民畏服。知陕
州，平鼎、澧寇，以功知抚州。建昌。进《续白氏六帖》《文枢
要记》，诏送秘书省。所著有《东家杂记》《杉谿集》。官至中
散大夫。子端己，历官奉议郎。”

按《阙里志传》：“元祐四年任仙源县主簿，八年任仙源
县尉。”